
Introducere 


Mintea este puterea dominantă ce 
modelează şi creează, 
Şi omul este rațiune, şi cu cât 
foloseşte mai mult 
Uneltele raţiunii, şi îşi stabileşte dorințele 
Generează mii de bucurii, mii de probleme: 
El gândeşte în secret, şi în timp 
Mediul nu este altceva decât oglinda sa 


Acest scurt volum (rezultat al 
meditatiei şi experienței) nu doreşte 
să fie un tratat exhaustiv despre 
subiectul despre care deja s-a scris 
atât de mult, şi anume puterea 
gândului. Este mai degrabă sugestiv, 
decât explicativ, având ca obiect 
stimularea bărbaţilor şi a femeilor 
pentru a descoperi şi înțelege 
adevărul că: „Ei sunt proprii lor 
creatori”, în virtutea conceptelor pe 
care le aleg şi le încurajează; mintea 
este ca un croitor, atât al caracterului 
interior, cât şi al circumstanțelor, şi 
de aici înainte nu mai trebuie să 
trăiască în ignoranță şi durere, ci să 
fie fericiți. 


Rațiunea şi caracterul 


Aforismul „Gândurile unui om il fac 
să fie ceea ce este”, nu numai că 
include întreaga ființă umană, dar 
este şi complet, referitor la orice 
eveniment din viață. Un om este de 
fapt ceea ce gândeşte, caracterul său 
fiind suma totală a gândurilor sale. 


Cum planta răsare din sămânță, şi 
altfel nu poate exista, astfel fiecare 
om răsare din seminţele ascunse ale 
gândurilor, şi nu ar fi apărut fără 
existenţa acestora. Acest lucru se 
aplică în aceeaşi măsura actelor 
„spontane” şi „nepremeditate” cât şi 
celor executate în mod deliberat. 
Acţiunea poate fi considerată 
inflorirea gândului, în timp ce 
fericirea şi suferința sunt fructele 
sale; astfel incât omul culege fructele 
dulci şi amare din propria sa 
„gradină”. 

Omul reprezintă dezvoltarea prin lege 
şi nu o creație artificială, cauza şi 
efectul sunt absolute şi eterne în 
regatul ascuns al gândurilor, precum 

“şi în lumea lucrurilor materiale şi 

vizibile. Un caracter nobil şi bun, nu 
este un lucru lăsat la voia întâmplării, 
ci este rezultatul natural al eforturilor 
continue ale raţiunii, efectul asociaţiei 
apreciate ca gânduri divine. Un 
caracter imoral şi inuman, prin 
acelaşi proces, este rezultatul fluxului 
continuu de gânduri. 


Omul este, sau nu este, creat de el) 
însuşi. În arsenalul gândurilor el | 


falsifică armele prin care se auto- | 


distruge. De asemenea, creează 
uneltele cu care construieşte pentru 


Y 


| 


1 

el însuşi locuințe divine pline de j 


fericire, putere şi pace. 


Prin alegerea şi aplicarea corectă a 
gândurilor, omul păşeşte spre 
perfecțiunea divină. Prin aplicarea 
greşită a gândurilor el coboară la 
nivelul animalelor. Între aceste două 
extreme se situează toate gradele 
caracterului, şi omul este creatorul şi 
stăpânul lor. 


Dintre toate adevărurile referitor la 
suflet, ce au fost dezvăluite, nici unul 
nu este mai îmbucurător decât 

+ promisiunea divină şi încrederea că - 
omul este stăpânul gândurilor sale, 
modelatorul caracterului şi creatorul 
condiţiei sale, a mediului şi a 
destinului. În calitatea sa de ființă 
puternică, inteligentă şi cu putere de 
dragoste, şi stăpân al propriilor sale 

gânduri, omul deţine cheia pentru 
fiecare situație, şi are în el puterea de 
a se transforma şi regenera, prin care 
poate face ceea ce doreşte. 


Omul este întotdeauna stăpânul său, 
chiar şi când se află în cea mai 
vulnerabilă stare. Dar în slăbiciunea 
şi degradarea sa el este un stăpân 
neglijent, care nu ştie să-şi 
administreze bine „casa”. Când începe 
să reflecteze asupra stării sale şi 
caută o cale să iasă din această stare, 
devine un stăpân înțelept şi îşi 
` dirijează energia cu inteligență pentru 
a obţine rezultate satisfăcătoare. Un 
astfel de stăpân conştiincios, poate fi 
i omul care descoperă în el însuşi legea 
rațiunii. Această descoperire este 
„integral o problemă de aplicare a 
auto-analizei şi a experienţei. 


Cum numai după îndelungate căutări 
se obțin diamantele şi aurul, aşa şi 
omul poate descoperi adevărul în 
legătură cu ființa sa, dacă se uita 
adânc în sufletul său. Îşi poate da 
seama că el este creatorul 
caracterului său, modelatorul propriei 
sale vieţi, şi îşi poate făuri singur 
destinul, poate dovedi fără greşeală, 
faptul că, dacă îşi controlează şi 
ghidează gândurile, verificând efectele 
asupra lui însuşi şi a celorlalți şi 
asupra vieții şi a evenimentelor, va 
face cu multă răbdare legătura dintre 
cauză şi efect prin practică şi 
investigaţii. Folosind fiecare experienţă, 
chiar şi cele mai triviale, întâmplările 
de zi cu zi, ca mijloc pentru obţinerea 
cunoştinţelor despre el însuşi, va 
obţine înțelepciunea şi înțelege 
puterea ce le “deține. Astfel dacă va 
„căuta va găsi” şi dacă va „bate la 
uşă, aceasta se va deschide”. Numai 
cu răbdare, practică او‎ ۵ 
poate un om intra pe uşa templului 
cunoaşterii. 

Efectul gândurilor asupra 
circumstanțelor 


Mintea unui om poate fi asemuită cu 
o gradină, ce poate fi întreținută cu 
grijă sau lăsată în paragină; dar fie că 
este îngrijită fie că nu, va continua să 
se dezvolte. Dacă sunt cultivate 
semințe nefolositoare, atunci vor 
creste buruieni ce vor continua să se 
reproducă. 


Ca un grădinar care îşi cultivă 
pământul, având grijă să nu fie 
năpădit de buruieni, plantând flori şi 
pomi fructiferi, tot aşa îşi poate 
cultiva omul mintea, eliminând toate 
buruienele, gândurile nefolositoare şi 
impure şi poate cultiva gânduri 
folositoare şi pure. 


Urmărind acest proces, omul, mai 
devreme sau mai târziu, descoperă că 
este grădinarul şef al sufletului său, 
directorul vieţii sale. De asemenea, i 
se relevă fluxul de gânduri cu o 
acuratețe din ce în ce mai mare, în 
timp ce gândurile - forțele şi 

elementele rațiunii operează pentru a 
forma caracterul, circumstanțele şi 
destinul. 


Gândurile şi caracterul reprezintă un 
singur element, şi deoarece caracterul 
se poate manifesta şi descoperi pe 
sine, prin mediul înconjurător şi prin 
circumstanțe, condiţiile externe din 
viața unui om vor fi întotdeauna în 
armonie cu starea interioară. Asta nu 
înseamnă că circumstanțele unui om 
sunt oricând un indiciu al 
caracterului său, ci că aceste 
circumstanțe sunt atât de strâns 
legate de elementele vitale, încât sunt 
indispensabile dezvoltării. 


Orice om ajunge acolo unde ajunge 
prin legea firii sale; gândurile care i- 
au clădit caracterul l-au adus aici, şi 
în viața sa nu există nici un element 
al şansei, totul este rezultatul unei 
legi, care nu face greşeli. Acest lucru 
este la fel de adevărat atât pentru cei 
care nu simt „armonia” cu mediul 
înconjurător cât şi pentru aceia care 
sunt mulțumiți de ei însuşi. 

Ca ființă progresivă şi care evoluează, 
omul este acolo unde este deoarece 
are puterea de a învăţa şi se dezvolta; 
şi cu cât învaţă lecţiile spirituale pe 
care le conţine fiecare ocazie pentru 
el, trece mai departe şi face loc altor 
circumstanțe. Omul este dependent 
de circumstanțe atâta timp cât 
consideră că este creaţia condiţiilor 
externe, dar când realizează că el 
însuşi este puterea creativă, poate 
comanda terenului şi semințelor 
ascunse în ființa sa din care răsar 
circumstanțele; atunci devine propriul 
său stăpân. 


Circumstanțele apar din gânduri, 
după cum ştie orice om care a 
practicat  auto-controlul şi auto- 
purificarea, deoarece a observat că 
modificarea acestor circumstanțe s-a 
produs exact în procentul stabilit de 
mintea sa. Este adevărat că atunci 
când un om îşi remediază defectele 
caracterului, şi face schimbări, 
observând progrese, el trece rapid 
printr-o succesiune de vicisitudini. 


Sufletul este atras de lucrurile pe care 
le iubeşte şi de cele de care se teme; 

atinge înălțimea aspirațiilor pe care le 
apreciază; cade la nivelul dorințelor 
cenzurate şi circumstanțele sunt 
mijloacele prin care sufletul le 
primeşte. 


Fiecare sămânță - gând - cultivată, 
prinde rădăcini acolo, înfloreşte mai 
devreme sau mai târziu printr-o 
acțiune şi sunt obținute fructele 
reprezentate prin oportunități şi 
circumstanțe. Gândurile bune sunt ca 
fructele bune, şi gândurile rele ca 
fructele stricate. 


Lumea exterioară a circumstanțelor 
se conturează ea însuşi prin lumea 
interioară a gândului, şi ambele 
condiții plăcute şi neplăcute sunt 
factori care se îndreaptă către binele 
final al individului. Ca şi culegătorul 
recoltei, omul învaţă atât să sufere cât 
şi să fie fericit. : 


Ca urmare a celor mai personale 
dorințe, aspirații, gânduri, prin care el 
îşi permite să fie dominat (ce urmează 
drumul şerpuit al imaginilor impure 
sau drumul drept al voinței 
puternice), omul în cele din urmă 

ajunge să culeagă roadele prin 
îndeplinirea condiţiilor externe din 
viața sa. Legea evoluţiei şi a 
modificării se obţine oriunde. 


Omul nu ajunge în închisoare 
datorită sorții sau circumstanțelor, ci 
datorită gândurilor şi dorințelor sale. 
Un om cu mintea pură nu va comite o 
crimă din cauza forțelor externe. 
Gândul criminal stă ascuns, inactiv, 
şi este relevat la ora potrivită. 


Circumstantele nu fac omul; ci îl pun 
in adevărata lui lumină. Nu există 
cazuri în care omul se dedă viciilor şi 
suferă separat de înclinațiile sale 
vicioase, sau este virtuos şi pur fără 
a-şi cultiva, în continuu aspiraţiile 
vicioase; omul, în consecință, în 
calitate de stăpân al gândurilor, este 
propriul său creator şi autor al 
mediului său. Chiar de la naştere, 
sufletul este propriul său stăpân şi cu 
fiecare pas făcut în pelerinajul pe 
pământ atrage acele combinaţii de 
evenimente pe care şi le relevă el 
însuşi, care sunt reflecţiile propriei 
sale purități sau impurități, forta sau 
slăbiciunea sa. 

Oamenii nu atrag ceea ce vor, ci ceea 
ce sunt. Fanteziile lor, ambițiile devin 
frustrări la fiecare pas, dar gândurile 
lor cele mai intime se hrănesc cu 
propria lor sevă, pură sau impură. 
Omul este legat numai de el însuşi; 
gândurile şi acţiunile sunt gardienii 
destinului - care încarcerează; ele . 
sunt, de asemenea şi îngerii - care 
eliberează omul, prin care acesta 
devine nobil. 


Un om nu primeşte ceea ce cere şi 
pentru ceea ce se roagă, ci ceea ce 
câştigă în mod corect. Dorinţele şi 
rugăciunile sunt numai gratificate şi 
rezolvate când sunt în armonie cu 
gândurile şi acţiunile omului. În 
lumina acestui adevăr, care este 
înțelesul expresiei: „să lupți împotriva 
circumstanțelor?” Înseamnă că un om 
este permanent revoltat împotriva 
unui efect, fără ca în acelaşi timp să 
îşi susțină cauza în inima sa. 

Aceasta cauză poate avea forma unui 
viciu, sau o slăbiciune; dar orice ar fi, 
impiedică eforturile posesorului, şi 
astfel necesită un remediu imediat. 

Oamenii sunt nerăbdători să-şi 
îmbunătățească circumstanțele, dar 
nu vor să devină ei însuşi mai buni; 
în consecință rămân dependenți. Un 
om care nu reuşeşte să se sustragă 
auto-crucificării, nu va reuşi 
niciodată să Îşi îndeplinească 
obiectivul stabilit în inima sa. Acesta 
este adevărul lucrurilor pământeşti, 
precum şi al celor divine. Chiar omul 
al cărui unic obiectiv este să se 
îmbogăţească trebuie să fie pregătit 
să facă mari sacrificii personale 
inainte de a-şi putea îndeplini 
obiectivul; şi cât de mari trebuie să fie 
aceste sacrificii pentru oamenii cu o 
viață bine echilibrată? 


Este uşor pentru vanitatea 
omenească să creadă că suferim 
datorită virtuţii, numai oamenii care 
au reuşit să-si elibereze sufletul de 
gândurile amare, rele şi impure sunt 
in măsură să declare suferința 
indurată pentru a obține calităţile 
bune şi nu pe cele rele, şi dacă pe 
acest drum, care este încă lung, a 
întâlnit suprema perfecțiune, pe care 
o poate găsi în mintea şi viața sa, 
marea lege care este absolut justă, şi 

care nu poate, în consecință, să dea 
binele pentru rău şi invers. 


Cunoscând aceste lucruri va şti apoi, 
uitându-se înapoi în timp că a reuşit 
să treacă peste ignoranță şi nu mai 
este orb ca înainte, că viata sa este, şi 
întotdeauna a fost, comandată, şi că 
tot trecutul său, bun sau rău, a fost 
munca evoluției sale, încă neevoluată. 


Gândurile bune şi acţiunile nu pot 
duce niciodată la rezultate negative şi 
invers. Oamenii înţeleg legea lumii şi 
o aplică, dar puţini o înțeleg din 
punct de vedere mental şi moral (deşi 
aceasta este atât de simplă şi eternă), 
şi în consecinţă nu cooperează. 


Suferința este întotdeauna efectul 
gândurilor negative. Este un indiciu 
că individul nu este în armonie cu el 
însuşi, cu legea firii sale. Unica şi 
suprema utilizare a suferinţei este de 
a purifica, de a arde tot ceea ce este 
nefolositor şi impur. Suferința 
încetează în cazul celor puri. O ființă 
pură nu poate să sufere. 

Suferințele prin care trece un om sunt 
rezultatul lipsei sale de armonie 
mentală. Puritatea este rezultatul 
armoniei mentale. Puritatea şi nu 
posesiunile materiale, constituie 
măsura gândurilor bune; nefericirea, 
şi nu lipsa de bunuri materiale, este 
măsura gândurilor rele. Un om poate 
fi blestemat şi bogat; sau poate fi 
binecuvântat şi sărac. Puritatea şi 
bogăţia se unesc numai când bogăţia 
este utilizată în mod corect şi cu 
înțelepciune. Omul sărac este 
disperat numai atunci ‘când îşi 
priveşte povara ca fiind impusă în 
mod nejustificat. 


Bogăția şi sărăcia sunt cele două 
extreme ale nefericirii. Ambele sunt 
nefireşti şi sunt rezultatul dezordinii 
mentale. Omul evoluează în mod 
corect atunci când este fericit, 
sănătos şi prosper; prosperitatea, 
fericirea şi sănătatea sunt rezultatul 
armoniei interioare şi exterioare a 
omului cu mediul înconjurător. 


Omul începe să fie o ființă umană 

atunci când încetează să se plângă şi 

să insulte, şi începe să caute 

corectitudinea care să-i echilibreze 
viaţa. Atunci când îşi adaptează 
mintea la factorul variabilităţii, când 
încetează să-i acuze pe alţii pentru 
condiția sa, şi îşi construieşte el 
însuşi gândurile nobile; când 
încetează să dea cu piciorul 
circumstanțelor, ci le foloseşte pentru 
a grăbi progresul, şi când îşi 
descoperă puterile şi posibilitățile ce 
se află înăuntrul său. 


Legea, şi nu confuzia domină 
principul universului; justiția şi nu 
injustitia este sufletul şi substanța 
vieții, dreptatea şi nu corupția este 
forța care mişcă şi modelează 
spiritualitatea universală. Numai aşa 
omul poate să înțeleagă universul. În 
timpul procesului de purificare va 
descoperi că pe măsură ce îşi 
schimbă gândurile despre lucruri şi 
oameni, şi oamenii la rândul lor îşi 
vor schimba gândurile referitoare la 
el. 


Dovada acestui adevăr este în fiecare 
persoană, şi în consecință admite 
investigarea cu uşurinţă prin 
introspecțiune sistematică şi auto- 

analiză. Dacă un om îşi schimbă 
radical gândurile, va fi uimit de 
transformarea rapidă ce va avea loc 
referitor la condiţiile materiale din 
viata sa. 

Omul îşi imaginează că gândurile pot 
fi ţinute în secret, dar nu este aşa. Ele 
se cristalizează rapid în obiceiuri, şi 
obiceiul se solidifică în circumstanţe. 
Gândurile rele se cristalizează în 
obiceiul de a bea şi de a-ţi urma 
instinctele primare, care se solidifică 
în circumstanțe de mizerie şi boală. 
Gândurile impure, de orice fel, se 
„cristalizează în obiceiuri ce duc la 
slăbiciune şi confuzie, şi se solidifică 
în circumstanțe ofensive şi adverse. 
Frica, teama, îndoiala şi indecizia 
provocă slăbiciunea, nehotărârea şi 
caracterele inumane. Lenea se crista- 
lizează în slăbiciune, necurățenie şi 
corupție, şi se solidifică în mizerie şi 
cerşetorie. Ura se cristalizează în 
obiceiul de a acuza şi de a fi violent şi 
se solidifică în accidente şi persecuție. 
Egoismul se cristalizează în 
egocentrism şi se  solidifică în 
suferință. 


Pe de altă parte, gândurile bune se 
cristalizează în obiceiuri frumoase şi 
se solidifică în circumstanţe 
luminoase. Gândurile pure se 
cristalizează în auto-control şi se 
solidifică în repaus şi pace. Curajul şi 
hotărârea se cristalizează în 
obiceiurile umane şi se solidifică în 
circumstanțe de succes, prosperitate 
şi libertate. Bunătatea şi iertarea se 
cristalizează în amabilitate şi se 
solidifică în protecție şi apărare. 
Gândurile de dragoste şi altruism se 
solidifică în siguranță, prosperitate şi 
bogăție. 


Gāndurile bune sau rele îşi produc 
rezultatele asupra caracterului şi 
circumstanțelor. Un om nu îşi poate 
alege în mod direct circumstanțele, 
dar îşi poate alege gândurile, şi astfel 
indirect şi sigur işi modelează 
circumstanțele. Natura îl ajută pe 
fiecare om să îşi satisfacă gândurile 
pe care le încurajează cel mai mult, şi 
oportunitățile apar datorită gându- 
rilor bune sau rele. 


Când un om încetează să mai aibă 
gânduri păcătoase, lumea va fi gata 

să-l ajute. Când renunţă la gândurile 
de slăbiciune şi nesănătoase va 
apărea oportunitatea de a fi ajutat. 
Dacă omul îşi încurajează gândurile 
bune îşi va schimba soarta scăpând 
de nefericire şi ruşine. Lumea este 
_caleidoscopul fiecăruia, şi 
combinaţiile variate de culori ce vi se 
prezintă în fiecare moment sunt 
imaginile delicat modificate ale 
fiecărui gând în continuă mişcare. 


Efectele gândurilor asupra 
sănătății şi corpului 


Corpul este servitorul minții. El se 
supune proceselor minții, fie că 
acestea sunt alese in mod deliberat, 
fie că sunt exprimate automat. În 
cazul unor gânduri nesănătoase, 
corpul se îmbolnăvește şi ajunge într- 
o stare deplorabilă, în timp ce la 
comanda unor gânduri frumoase, 
corpul înfloreşte. Boala şi sănătatea, 

ca circumstanțe, îşi au rădăcinile în 
gânduri. Teama are efectul de a ucide 
omul, ca un glonț. Oamenii care 
trăiesc cu frica de a se imbolnăvi, 
sunt oamenii care într-adevăr se 
îmbolnăvesc. Anxietatea demo- 
ralizează întreg corpul, şi astfel este 
deschisă poarta pe care intră boala. 
Gândurile impure afectează sistemul 
nervos. 


Gândurile pure şi sănătoase duc la 
un corp sănătos şi-viguros. Corpul 
este un instrument delicat ce 
răspunde la gânduri, şi acestea îşi 
produc efectele, bune sau rele, asupra 
lui. 

Gândul este sursa acţiunii, vieţii şi 
manifestărilor; atâta timp cât această 
sursă este pură, totul va fi pur. 
Schimbarea regimului alimentar nu îl 
ajută pe om să îşi schimbe gândurile. 
Când un om îşi purifică gândurile, nu 
mai doreşte alimente impure. 


Gândurile curate duc la obiceiuri 

curate. Aşa numitul sfânt care nu îşi 

curăță corpul nu este sfânt. Acela 

care şi-a întărit şi purificat gândurile 

nu mai se gândeşte la rău. Dacă doriți 

să aveți un corp perfect, protejaţi-vă 
mintea. Dacă doriți să aveţi un trup 
frumos, înfrumusețați-vă gândurile. 
Invidia, răutatea şi dezamăgirea 
privează corpul de sănătate şi 
frumuseţe. O față liniştită nu este 
întâmplătoare, ci se datorează 
gândurilor, în timp ce ridurile apar 
datorită mândriei, pasiunii 81 1۰ 


Cunosc o femeie de nouăzeci şi şase 
de ani care are o față luminoasă şi 
inocentă ca a unei fetițe. Cunosc un 
om de vârstă mijlocie a cărui faţă este 
plină de riduri. Primul caz este 
rezultatul unei dispoziții luminoase şi 
liniştite, iar cel de-al doilea rezultatul 
nemulțumirii şi ۰ 


Cum nu poți avea un corp sănătos 
dacă nu laşi aerul şi soarele să-ți 
intre în cameră, tot aşa un trup 
sănătos poate fi obținut numai având 
gânduri frumoase, fericite şi liniştite. 


Pe feţele celor în vârsta există riduri 
care au apărut atât datorită 
gândurilor pure şi frumoase cât şi 
datorită gândurilor impure; cine le 
poate distinge? Aceia care au ales 

calea dreaptă sunt calmi, împăcațţi cu 
sine şi pot fi asemuiţi cu un apus de 
soare. De curând am văzut un filozof, 
care era pe patul de moarte. Nu părea 
deloc bătrân, decât ca vârstă. A murit 
în pace, aşa cum a trăit. 


Nu există doctor mai bun decât 
gândurile care să poată alunga boala. 
Cinismul, suspiciunea şi invidia te 
condamnă la o viață de închisoare. 
Gândurile frumoase şi pozitive sunt 
adevăratele porți către Rai, cele care 
îți aduc pacea şi liniştea. 


Gândul şi scopul 


Până când gândul nu este legat de un 
scop, acesta din urmă nu poate fi 
atins. Majoritatea oamenilor gândesc 
cum să treacă peste oceanul vieții. 
Lipsa de scopuri este un viciu, şi duce 
la catastrofe şi distrugere. 

Cei care nu au un scop precis în viață 
sunt o pradă uşoară pentru griji, 
teamă, nelinişte şi auto-compătimire, 
toate fiind semnele slăbiciunii, ce duc 
la nefericire şi pierdere căci cei slabi 
nu pot trăi într-un univers în care 
puterea evoluează. 


Omul trebuie să aibă un țel, şi să 
incerce să-l] atingă. Trebuie să facă 
din acest scop centrul gândurilor sale. 
Poate avea forma unui ideal spiritual, 
sau poate fi un obiect, în funcţie de 
natura sa, la vremea respectivă. 


Orice ar fi, omul trebuie să-şi 
concentreze toate gândurile şi puterea 
asupra obiectivului respectiv. Trebuie 
să facă din acesta suprema lui datorie 
şi să fie devotat atingerii scopului 
ales, să nu permită gândurilor să 
divagheze de la ținta aleasă. Acesta 
este drumul regal către auto-control 
şi concentrarea gândurilor. Chiar 
dacă eşuează de mai multe ori, până 
când reuşeşte să işi depăşească 
slăbiciunile, tăria de caracter obținută 
va fi măsura adevăratului lui succes, 
şi aceasta va crea un nou punct de 

| plecare pentru puterea şi triumful din 
viitor. 


Cei care nu sunt pregătiţi să îşi atingă 
telul propus, trebuie să-şi fixeze 
gândurile asupra greşelilor făcute, 
indiferente cât de insignifiantă poate 
fi sarcina lor. Numai astfel gândurile 
pot fi adunate şi concentrate, 
dezvoltând energia. Odată îndeplinit 
acest lucru, nu mai există nimic ce 
nu poate fi realizat. Cel mai slab 
suflet care îşi cunoaşte slăbiciunile, şi 
crede în acest adevăr - că puterea 
poate fi obținută prin efort şi practică, 
va începe imediat să îl aplice. Şi, după 
multe eforturi şi răbdare, va începe să 
evolueze şi în cele din urma va deveni 
puternic. Aşa cum un om slab din 
punct de vedere fizic poate deveni 
puternic prin antrenament, tot aşa îşi 
poate întări şi puterea mentală. 


Când ai un scop şi îţi învingi 
slăbiciunile intri în rândul celor 
puternici. Pentru a-şi atinge scopul, 
omul trebuie să meargă pe calea cea 
dreaptă fără a privi nici în stânga, nici 
în dreapta. Îndoielile şi frica trebuie 
excluse riguros. Acestea sunt 

elemente’:  dezintegratoare. care 
intrerup linia dreaptă a eforului, 
făcându-l nefolositor. Omul fricos Şi 
care are indoieli nu va realiza 
niciodată nimic. Scopul, energia, 
puterea, gândurile pozitive pot fi 
învinse de frică şi îndoieli. 


Frica şi îndoielile sunt cei mai mari 
duşmani ai cunoaşterii, şi cel care le 
incurajează, care nu încearcă să le 
„elimine, se va împiedica la orice pas. 
Cel care le învinge reuşeşte în ceea ce 
işi propune. Fiecare gând al său va fi 
aliatul puterii şi poate înfrunta orice 
dificultate. Gândurile plante vor 
inflori şi vor face roade. 


Gândurile ce sunt aliate cu curajul 
devin forțe creative. Cel care cunoaşte 
acest lucru este gata să meargă din ce 
în ce mai sus învingându-şi gândurile 
şi senzațiile care fluctuează. Cel care 
face acest lucru devine mai înțelept şi 
işi foloseşte în mod inteligent puterea 
minții. 


س 

Gândul, factor al realizării 


Tot ceea ce realizează oamenii şi ceea 
ce nu reuşesc să realizeze este 
rezultatul direct al propriilor lor 
gânduri. Într-un univers ordonat în 
mod just, unde pierderea echilibrului 
reprezintă distrugerea totală, 
responsabilitatea individuală trebuie 
să fie absolută. Puterea şi slăbiciunea 
unui om, puritatea şi impuritatea, 
sunt numai ale lui, şi nu pot fi 
modificate decât de el, niciodată de 
către altcineva. Condiția sa îi 
aparține, de asemenea, suferințele şi 
bucuria evoluează din el însuşi. 
Modul în care gândeşte îl face să fie el 
însuşi. 


Un om puternic nu il poate ajuta pe 
unul slab, decât dacă acesta din 
urmă doreşte acest lucru. Omul slab 
trebuie să devină la rândul lui 
puternic. Trebuie prin eforturile sale 
să îşi dezvolte puterea pe care o 
admiră la alții. Nimeni altcineva decât 
el însuşi îşi poate modifica ۰ 

De obicei oamenii gândesc şi spun, 
„Există mulți sclavi deoarece există şi 
tirani; să-i urâm pe tirani!” Acest 
raționament este controversat de alții 
care susțin că: „Există tirani deoarece 
există mulți sclavi; să-i disprețuim pe 
sclavi!”. 


“Adevărul este că tiranii şi sclavii 
cooperează în neştiință de cauză, şi în 
timp ce între ei există aparent un 
conflict, de fapt conflictul există în ei 


însuşi. Cunoaşterea recunoaşte 
acțiunea legii în slăbiciunea sclavilor 
şi puterea  tiranilor. Dragostea 


perfectă, văzând suferința ambelor 
părți, nu îl condamnă pe nici unul; 
compasiunea perfectă îi învăluie atât 
pe tiran cât şi pe sclav. Cel care a 
învins slăbiciunea şi a reuşit să scape 
de egoism nu face parte nici din clasa 
tiranilor şi nici a sclavilor. El este 
liber. i 


Un om se poate ridica, învinge şi îşi 
poate atinge telurile prin purificarea 
gândurilor. În caz contrar rămâne 
slab şi condiția lui va fi mizerabilă. 


Înainte ca un om să poată realiza 
ceva, chiar lucruri lumeşti, trebuie să 
îşi curețe gândurile. Să îndepărteze 
egoismul şi să facă sacrificii. Un om 
cu gânduri rele nu poate gândi clar şi 
nici metodic. Nu îşi poate găsi şi 
dezvolta resursele latente. Atâta 
vreme cât nu îşi controlează 
gândurile, nu işi poate controla 
afacerile şi nu îşi poate asuma 
responsabilități. Nu poate să 
acționeze independent. El va fi limitat 
la gândurile pe care le are. 


Nu există progres sau realizare fără 
sacrificiu, şi succesul unui om este pe 
măsura sacrificiilor sale, atunci când 
îndepărtează gândurile confuze şi îşi 
stabileşte anumite planuri, fiind 
hotărât să le realizeze. Cu cât îşi 
purifică mai mult gândurile cu atât va 
fi mai mare succesul, şi cu atât mai 
binecuvântat va fi rezultatul său. 


Universul nu-i favorizează pe cei 
lacomi, vicioşi ... chiar dacă uneori, la 
suprafaţă, aşa pare. El îi ajută pe cei 
oneşti, virtuoşi. Marii înţelepţi ai 
timpurilor au declarat acest lucru pe 
diverse căi. 

Realizările intelectuale -© sunt 
rezultatele gândurilor consacrate 
cercetării sau frumuseții şi adevărului 
naturii. Aceste realizări pot fi uneori 
conectate la vanitate şi ambiţie, dar 
nu sunt rezultatul acestor 
caracteristici. Ele provin din eforturi 
îndelungi şi gânduri pure şi altruiste. 


Realizările spirituale reprezintă 
consumarea aspirațiilor sacre. Cei 
care trăiesc având concepții nobile, şi 
au gânduri pure, cu siguranţă, tot 
atât de sigur ca şi faptul că soarele 
ajunge la apus şi luna este plină, va 
deveni înțelept şi va avea un caracter 
nobil, ridicându-se într-o poziţie pură. 


Realizările de orice fel sunt ca o 


coroană a efortului, diadema 
gândurilor. Cu ajutorul auto- 
controlului, hotărârii, purității, 


drumului drept şi o bună orientare a 
gândului, omul urcă pe o treaptă 
superioară. Cu ajutorul indolenţei, 
impurităţii, corupției şi gândurilor 
confuze, omul coboară pe o treaptă 
inferioară. 

Un om poate să atingă succesul, să 
ajungă cât mai sus în regatul 
spiritual, şi să coboare din nou 
datorită slăbiciunii, permițând 
aroganţei, egoismului şi gândurilor 
corupte să ia conducerea asupra lui. 
Victoria obținută asupra gândurilor 
corecte trebuie păstrată cu mare 
atenție. Mulţi pierd când au succesul 
asigurat, şi se întorc de unde au 
pornit. | 


Toate realizările, fie că se referă la 
afaceri, intelectuale, sau lumea 
spirituală, sunt rezultatul direct al 
gândurilor, sunt guvernate de 
aceleaşi legi, şi folosesc aceeaşi 
metodă. Singura diferență este 
obiectivul ce trebuie atins. Cel care 
are nevoi mărunte va face sacrificii 
mici, iar cel care vrea să realizeze 
multe va face sacrificii mari. 


Viziuni şi idealuri 


Visătorii sunt salvatorii lumii. Aşa 
cum lumea vizibilă este susținută de 
cea invizibilă, oamenii prin încercările 
lor, păcatele şi vocațţiile sordide, se 
hrănesc cu viziunile frumoase ale 
visătorilor solitari. Umanitatea nu îşi 
poate uita visătorii; nu poate lăsa 
idealurile acestora să moară ; trăieşte 
prin ei ; aceştia sunt realitatea ce va fi 
într-o zi văzută şi cunoscută. 


Compozitorii, sculptorii, pictorii, 
poeții, profeţii, 1۳1۲616041 - aceştia sunt 
creatorii lumii de dincolo de lume, 
arhitecții Raiului. Lumea este 
frumoasă deoarece ei au existat. Fără 
ei, umanitatea ar pieri. Cel care are 
viziuni frumoase şi idealuri înalte, 
intr-o zi va reuşi să le realizeze. 
Columb a avut viziunea unei lumi noi, 
şi a descoperit-o. Copernic a avut 
viziunea multiplicității lumilor şi a 
unui univers mai mare şi a 
demonstrat acest lucru. Budha a avut 
viziunea unei lumi spirituale şi a păcii 
absolute, şi a intrat în ea. 

Apreciază-ţi viziunile,  apreciază-ți 
idealurile. Apreciază muzica ce se 
aude în inima ta, frumuseţea din 
mintea ta, dragostea ce-ţi învăluie 
cele mai pure gânduri. Din ele vor 
apare cele mai bune circumstanţe, un 
mediu de Rai, şi dacă crezi în ele ai 
reuşit să-ți construieşti lumea. A dori 
înseamnă a obţine; a aspira inseamnă 
a realiza. Cele mai 6 
dorinţe ale omului pot duce la mari 
realizări? Cele mai pure aspirații vor 
muri fără a fi susținute? Nu, nu 
aceasta este Legea. O astfel de stare 
nu poate obține niciodată: „Cere şi ți 
se va da”. 


Dacă ai vise măreţțe, ceea ce vei visa, 
vei deveni. Viziunea ta este 
promisiunea a ceea ce vei deveni intr- 
o zi. Idealul tău este profeția a ceea ce 
vei descoperi în cele din urmă. Cele 
mai mari realizări au fost la început 
doar nişte vise. Stejarul doarme în 
ghindă; pasărea aşteaptă în ou. Şi 
cele mai mari viziuni ale sufletului 
trezesc cele mai mare realizări. Visele 
sunt seminţele realității. 


Circumstanțele pot fi dezagreabile, 
dar nu vor rămâne astfel dacă ai un 
ideal şi te străduieşti să-l atingi. Nu 
poți călători atâta vreme cât nu 
porneşti la drum. 

De exemplu, un tânăr presat, de 
povara sărăciei şi a muncii, care 
trebuie să lucreze ore întregi într-un 
atelier mizerabil; fără studii şi lipsit 
de rafinamentul artei. Dar el visează 
la o viață mai bună. Se gândeşte la 
inteligență, rafinament sau frumu- 
sete. Creează în mintea lui un ideal al 
vieţii sale. Îşi va căpăta astfel 
libertatea şi va avea un țel, ceea ce-l 
va face să acționeze, folosindu- şi 
timpul liber încercând să-şi dezvolte 
puterile şi resursele latente. În 
curând îşi va schimba atât de mult 
gândurile încât nu va mai rămâne în 
acel atelier. Va intra în armonie cu el 
însuşi şi astfel oportunitățile, care 
corespund ţelului său, vor creste. 


Mai târziu îl vom vedea pe tânăr un 
om în toata firea. Descoperim că a 
reuşit să-şi stăpânească gândurile şi 
deține puterea.’ Ține în mâinile sale 
corzile responsabilităților; modul de a 
trăi şi a vorbi i s-au schimbat; ceilalți 

oameni îl ascultă şi încearcă să-l 
imite. A devenit un centru de atracție 
în jurul cărora alte destine se 
învârtesc. A devenit viziunea tinereții 
sale. A devenit una cu idealul său. 


Şi tu, de asemenea, dragă cititorule, 
iți poți realiza viziunea (nu numai 
dorințele latente) din inima ta. Pentru 
că întotdeauna vei merge înspre ceea 
ce iubeşti cel mai mult, în secret, în 
inima ta. În mâinile tale se află 
rezultatele corecte ale propriilor tale 
gânduri. Vei primi ceea ce vei câştiga. 
Nici mai mult nici mai putin. Oricare 
ar fi mediul tău în prezent, poți 
rămâne acolo, poţi să cazi sau să te 
ridici prin gândurile tale, viziunea, 
idealul tău. Poţi deveni mai mare sau 
mai mărunt, în funcție de 6 
tale dominante. 

Cei care nu gândesc, ignoranții, 
indolenții, văzând numai efectele 
aparente ale lucrurilor şi nu lucrurile 
în sine, vorbesc despre noroc şi 
şansă. Văzând că un om se 
imbogățeşte, vor spune: „ce noroc a 
avut!” văzându-l pe altul care este 
foarte inteligent vor spune: „cât de 
favorizat este”, sau văzând un om cu 

o mare influenţă, vor spune „şansa îl 
ajută la fiecare mişcare!” ei nu pot să 
vadă eforturile şi eşecurile, lupta pe 
care aceşti oameni au dus-o pentru a 
obține experiență. Ei nu ştiu câte 
sacrificii au făcut astfel de oameni, 
câte eforturi au depus, astfel încât să 
devină capabili de a-şi realiza 
viziunea din inima lor. Ei nu îşi dau 
seama de întuneric şi suferință, ei văd 
numai lumina şi fericirea, pe care le 
numesc „noroc”. Nu pot să vadă lunga 
şi dificila călătorie, văd numai țelul 
împlinit pe care îl denumesc „ şansă”. 
Nu înțeleg procesul, ci observă numai 
rezultatul pe care îl numesc „soartă”. 


Pentru orice lucru trebuie depus 
efort, şi atunci vor exista şi rezultate. 
Rezultatul va fi pe măsura efortului. 
Nu este şansă. Darurile, puterea, 
proprietăţile materiale, intelectuale şi 
spirituale sunt fructele eforturilor. Ele 
sunt implinirea gândurilor, obiectivele 
realizate, viziunile implinite. Viziunile 
pe care le venerezi în mintea ta, 
idealurile ce iți tronează în suflet, prin 
ele iți construieşti viata şi vei deveni 
ceea ce îți doreşti. 

Liniştea sufletească 


Calmul minţii este una dintre cele 
mai frumoase bijuterii ale 
înțelepciunii. Este rezultatul unor 
eforturi îndelungi şi al răbdării, al 
auto-controlului. Prezenţa sa este un 
indiciu al experienței obținute, a 
cunoaşterii legilor şi a acţiunii 
gândurilor. 


Un om devine calm pe măsură ce se 
înțelege pe sine, ca ființă cu gânduri 
evoluate. Pentru o astfel de 
cunoaştere este necesară ۵ 
mai multor elemente, ca rezultat al 
gândurilor, şi pe măsură ce işi 
dezvoltă capacitatea de înțelegere, şi 
poate să vadă relațiile interne dintre 
lucruri, prin acțiunea cauzei şi a 
efectului, el încetează să se mai agite, 
să se îngrijoreze şi să fie nefericit. El 
va fi echilibrat, hotărât şi liniştit. 


Omul calm, care a învățat cum să se 

stăpânească, ştie şi cum să se 

adapteze la ceilalți. Şi aceştia la 

rândul lor îi va respecta puterea 
spirituală, vor simţi că se pot baza pe 
el şi pot învăţa de la el. Cu cât un om 
devine mai calm, cu atât succesul, 
influenţa şi puterea binelui sunt mai 
mari. Chiar şi comerciantul obişnuit 
va observa că afacerile îi prosperă pe 
măsură ce îşi dezvoltă auto-controlul 
şi echilibrul, deoarece oamenii prefera 
să aibă de-a face cu cei al căror 
comportament este echitabil. 


Oamenii puternici şi calmi sunt 
întotdeauna iubiți şi respectaţi. Ei 
sunt ca umbra pe care o oferă 
copacul într-un deşert, sau locul 
unde te poți adăposti în timpul 
furtunii. Cine nu iubeşte un suflet 
liniştit? O viată echilibrată şi 
temperată? Nu contează dacă plouă 
sau este soare, sau ce modificări apar 
la cei care posedă această 
binecuvântare, căci ei rămân 
întotdeauna liniştiţi şi calmi. Acest 
echilibru al caracterului, pe care il 
numim linişte sufletească, este ultima 
lecție a culturii. Este ca o floare care 
înfloreşte, fructul sufletului. Este la 
fel de prețioasă ca şi înțelepciunea, 
mult mai dezirabilă decât aurul. Cât 

de insignifianți par cei care caută să 
strângă bani în comparaţie cu cei care 
duc o viață liniştită. Un suflet care 
merge pe oceanul vieţii, străpunge 
valurile şi trece prin furtună, către 
calmul etern! 


Câţi oameni cunoaştem care au 
sufletul amar, care distrug tot ceea ce 
este frumos, cu caracterul lor 
exploziv, care îşi distrug echilibrul şi 
îşi fac sânge rău? Cât de puțini 
oameni întâlnim în viață, care sunt 
bine echilibrați, şi calmi, care au 
reuşit să-şi desăvârşească caracterul. 
Da, umanitatea este stăpânită de 
pasiunea necontrolată, este guvernată 
de răutate, este distrusă de anxietate 
şi îndoieli. Numai oamenii înţelepţi, 
numai aceia care îşi controlează 
gândurile şi au reuşit să şi le purifice, 
pot să stăpânească vântul şi furtuna 
din sufletele lor. 


Suflete chinuite, oriunde ați fi, în 

orice condiţii trăiţi, trebuie să ştiţi că: 

„PE oceanul vieţii, insulele 

binecuvântării vă zâmbesc şi malul 

însorit al idealurilor voastre vă 

aşteaptă să veniți. Țineţi-vă bine 
41 


ancorați de gândurile voastre. 
Gândurile bune conduc lumea. 
Calmul este putere. Spuneţi în inimile 
voastre: “Pace, Linişte.” 

În colecția Cartea care te 
transformă au mai apărut: 


1. Vocea interioara-un alt mod 
de a trăi - Radu Stănciulescu 


2. Arta şi ştiinţa magnetismului 
personal - Theron Q. Dumont 

Alte cărți publicate la Editura Ascendent: 
Colecţia ATU:: 

Secretul succesului, Walter Atkinson, 
Ştiinţa de a با‎ bogat, Wallace D. 
Wattles 

Colecția Ascendent parapsihologic: 


Aura umană- culori astrale şi forme ale 
gândirii 


Colecţia PRO COMUNICARE 


Comunicarea nonverbală sau Adevărul 
de dincolo de cuvinte, Clara Toma 

. PSIHOLOGIA AZI răspunde dorinței de 
cunoaştere a cititorilor săi, oferind informaţii emise de 
personalități din rândul psihologilor consacraţi, care-i 
conferă un prestigiu şi o credibilitate de neegalat. 

Ne introducem cititorii în lumea cercetării şi 
dezvoltării din diverse domenii, pentru a le oferi cea mai 
bună perspectivă asupra individului şi a vieții. 

PSIHOLOGIA AZI este o revistă de popularizare 
a fenomenului psihologic, care se adresează unui public 
nespecializat. Crezul revistei este că psihologia este o 
ştiinţă incitantă, importantă şi poate fi înțeleasă. Dacă în 
anumite reviste motivul dominant este moda ori sexul, în 
PSIHOLOGIA AZI elementul esenţial este viaţa - arta 
de a trăi mai bine. 


AAW 


www.psihologia.ro 

Tiparul executat la S.C. LUMINA TIPO s.r.l. 
str. Luigi Galvani nr. 20 bis, sect. 2, Bucureşti 
tel./fax 211.32.60; tel. 7 
E-mail: office(a luminatipo.com 

